Акрамя сваёй асноўнай дзейнасці, Багданаў займаецца яшчэ прафсаюзнымі справамі. Але гэта не толькі адны паперы. Па словах начальніка дэпо Уладзіміра Батуры, Міхаіл для калектыву проста знаходка. Сваім цудоўным голасам ён зможа заваражыць кожнага, хто пачуе песні ў яго выкананні. Маэстра, так паміж сабою яго называюць калегі, дорыць свой талент гледачам і слухачам, якія збіраюцца на ўрачыстыя мерапрыемствы, што ладзяць на працягу года для чыгуначнікаў. Вось і сёння, напярэдадні прафесійнага свята, Міхаіл будзе ствараць святочны настрой калегам. Для гэтага, між іншым, ёсць уся патрэбная апаратура і з густам падабраны рэпертуар. А падтрымаць на сцэне спевака прыедзе ўзорны ансамбль танца “Ладушкі” з Віцебска.